सड़क, सफाई बिजली का टोटा
आरा मशीन रोड कभी दो वार्डों के फेर में उलझी रही, अब वार्ड चार का हिस्सा होने के बाद भी सड़क की सूरत नहीं बदली है। आरा मशीन रोड इलाके के लोगों को बुनियादी सुविधाएं नहीं मिल रही हैं। विकास के नाम पर नगर निगम के अधिकारियों और पार्षद से अब तक सिर्फ आश्वासन ही मिले हैं, जिससे लोग सड़क, बिजली, सफाई जैसी सुविधाओं को मोहताज हैं। वार्ड तीन और चार के फेर उलझी आरा मशीन रोड इलाका पांच दशक पहले अस्तित्व में आया था। इस क्षेत्र में विकास के लिए जनप्रतिनिधियों ने रहवासियों को आश्वासन तो दिये लेकिन अमल एक पर भी नहीं हुआ। विकास के नाम पर कॉलोनीवासी अपने को ठगा सा महसूस कर रहे है। उनका कहना है कि कॉलोनी में विकास जैसा कुछ नहीं हुआ है। यहीं कारण है कि क्षेत्र में समस्याएं कम होने का नाम नहीं ले रही है।
एक तरफ इलाके की सड़कें जर्जर हो गईं तो वहीं दूसरी ओर अतिक्रमण से कॉलोनी की गलियां संकरी हो गई है। जगह-जगह सड़कों पर कचरा फैले होने से आवाजाही के समय लोगों को अत्यधिक दुर्गंध का सामना करना पड़ता है। स्थानीय नागरिकों की शिकायत हैं जोन कार्यालय में लोगों की समस्याओं तो सुन ली जाती है। लेकिन उनका समाधान नहीं कराया जाता।
कॉलाेनीवासियों ने अधिकारियों से भी कई बार इलाके की सड़कों पर लगी स्ट्रीट लाइट्स ठीक कराने और नियमित साफ-सफाई के लिए गुहार लगा चुके हैं। इस ओर कभी भी नगर निगम ने रुचि नहीं ली।
पैदल चलना हुआ मुश्किल
आरामशीन रोड पर गंदा पानी हर समय बहता रहता है। कभी कम तो कभी अधिक। राहगीर जब इस सड़क से गुजरते है, तो अक्सर उनके कपड़े गंदे हो जाते है। कई बार तो वाहनों की तेज रफ्तार लोगों पर गंदे पानी की बौछार करते हुए गुजर जाते है। बच्चों का सड़क पर गिरना तो आम बात है।
नालियां गायब
आरामशीन रोड पर एक-दो स्थान पर ही नालियां बची हैं। कुछ तो दुकानों के नीचे दब चुकी हैं और कुछ में मलबा भरा पड़ा है। नालियां बंद रहने से नगर निगम के सफाई अमले को भी सहुलियत रहती है। नालियां जो साफ नहीं करनी पड़ती और सड़क पर बहते पानी के लिए निगमकर्मी अपने स्तर पर कुछ नहीं कर सकते।
कॉलोनी विजिट आरा मशीन रोड
नगर निगम प्रशासन से बार-बार शिकायत की, लेकिन समस्या कम होने की बजाय और बढ़ गई। फोन करने पर अधिकारी आश्वासन मिलता है, लेकिन काम नहीं होता। नगर निगम प्रशासन को जल्द से जल्द समस्या से निजात दिलवानी चाहिए। -ओम प्रकाश, रहवासी
आरा मशीन रोड पर रहने वालों को हमेशा सुविधाओं की दरकार रही है। यहां की मेन सड़क सालों से निर्माण का इंतजार कर रही है। सड़क को खुदाई ने और बदहाल कर दिया है। जल्द सड़क की सूरत बदली जानी चाहिए। -प्रेम कुमार, रहवासी
बदहाली को देखते हुए पार्षद को हर वार्ड की समस्याओं की सूची बनानी चाहिए और प्राथमिकता के आधार पर विकास कार्य करना चाहिए। -प्रदीप पारवानी, रहवासी
सालों पहले बनी थी सड़क
रहवासियों ने बताया कि सालों पहले नगर निगम ने आरा मशीन रोड कॉलोनी की मुख्य सड़क का निर्माण कराया था, लेकिन क्षेत्र की अन्य सड़कें बनाने के लिए कोई योजना तक नहीं बन पाई। हाल में ही जनप्रतिनिधियों ने यहां की कुछ सड़कों का भूमिपूजन किया है, लेकिन इस आरा मशीन रोड की सूरत खुदाई ने और बिगाड़ दी है।
आरामशीन रोड की जर्जर हालत इनदिनों लोगों के लिए मुसीबत बनी हुई है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva